  Наталья Тетерина Удмурт кылбурчиос пӧлын «КЫЛбурд» нырысетӥ вожвылъяськонэ Эстониысь кылбурчиос Малин Яан но Коннула Маргус пыриськыны малпало. «КЫЛбурд» слэм 27-тӥ толсуре Ижкарысь кар ӵектосъёсъя «ЛИФТ» штабын 16 часын кутскоз, ивортэ Удмуртиысь Калыкъёслэн эшъяськон юртсылэн пресс-службаез. Поэтри-слэм англи кылысь «кылбуръёсъя вожвылъяськон» шуыса берыктӥське. Кылбурчиос произведениоссэс шара лыдӟо, нош учкисьёс соосты дунъяло. Удмурт кылын гожъясь кылбурчиос пӧлын нырысетӥ вожвылъяськонэз Удмуртиысь гожъясьёслэн огазеяськонзы но «Удмурт дунне» газет радъяло. «КЫЛбурдэ» пыриськисьёсты учкисьёсын быръем жюри дунъялоз. Тужгес устоез кылбурчи 5 сюрс манет коньдонкузьымен пусъемын луоз. Ватсалом, кылбуръёсъя слэме котькӧня аресъем кылбурчиос пыриськыны быгато. Мылкыд карисьёслэсь куриськонъёссэс udmdunne@yandex.ru электрон адресъя 26-тӥ толсуре 12 часозь куто. Тегъёс: Лулчеберет Ижкар Литература Удмуртия удмурткыл гожъясьёс кылбурет  